คือว่าหนูมีเส้นสีน้ำตาลขึ้นมาใต้เล็บอ่ะค่ะ ขนาดความกว้างประมาณ0.3cm สีน้ำตาลไม่เข้ม เป็นมาประมาณ6-7เดือนเเล้วมั้งคะ มันจะต้องเป็นมะเร็งเสมอไปเลยหรอคะ หรือถ้าไม่เป็นมะเร็งจะเป็นอะไรได้อีกมั้ยคะ
สวัสดีค่ะ เส้นสีน้ำตาลใต้เล็บ อาจมีสาเหตุจากเม็ดสีที่สร้างขึ้นผิดปกติใต้เล็บแบบไม่ใช่เนื้อร้าย เลือดออกใต้เล็บหลังเกิดอุบัติเหตุ หรือมะเร็งของเซลล์ที่สร้างเม็ดสีซึ่งอยู่ใต้เล็บ โดยในกรณีที่เป็นเนื้อร้ายรอยจะค่อยๆขยายกว้างออก และอาจลามไปที่ผิวหนังของนิ้ว หรือกลายเป็นก้อนเนื้อนูนขึ้นมา เล็บจะเปราะและแตกตามมา การรักษาคือการผ่าตัดเอาส่วนที่เป็นมะเร็งออกควรไปพบแพทย์เพื่อตรวจดูรอยโรคจริงว่ามีลักษณะคล้ายเนื้อร้ายหรือไม่ ไม่จำเป็นต้องเกี่ยวกับเนื้อร้ายเสมอไป และส่วนใหญ่ก็ไม่เกี่ยวกันค่ะเบื้องต้นไม่ควรไปแกะบริเวณเล็บที่ผิดปกติเอง ระวังการกระทบกระแทกที่เล็บ